Essam al-Hadari
<s>Essam Kamal Taufik al-Hadari (arapski: عصام الحضري; Kafr El-Batih, 15. siječnja 1973.) je umirovljeni egipatski nogometni golman koji je posljednje igrao za Nogum.</s><s>Uz to je do 2018. godine bio i kapetan reprezentacije Egipta.</s>

<s>Nadimka "Visoka brana", al-Hadari je većinu svoje nogometne karijere proveo u Al-Ahliju, s kojim je osam puta bio egipatski prvak te osvojio četiri Egipatska kupa, četiri Egipatska superkupa, četiri naslova CAF Lige prvaka, jedan Kup prvaka arapskih klubova i dva Arapska superkupa.</s><s>Ostali klubovi za koje je igrao uključuju Damiettu, Sion (s kojim je osvojio Švicarski kup), Ismaili, Zamalek, Al-Merih (s kojim je bio sudanski prvak i osvajač kupa), Al-Ittihad i Wadi Degla.</s>

<s>Pred početak Svjetskog prvenstva 2018. godine, al-Hadari je s preko 150 nastupa bio treći igrač s najviše nastupa za egipatsku reprezentaciju, za koju je debitirao još 1996. godine.</s><s>Četiri je puta osvajao Afrički kup nacija, a tri je puta bio proglašavan najboljim golmanom turnira.</s><s>Dana 25. lipnja 2018. godine, nastupom u utakmici protiv Saudijske Arabije, al-Hadari je s 45 godina i 161 danom postao tada najstariji igrač koji je nastupio na Svjetskom prvenstvu; dotadašnji rekorder bio je također golman, Kolumbijac Faryd Mondragón.</s><s>Nedugo nakon tog prvenstva, al-Hadari se, kao rekorder, povukao iz reprezentacije.</s>

<s>Egipatski fudbaleri
Afrički prvaci u fudbalu</s>

